
ՈՐՈՇՈՒՄ
	10 հունիսի 2022 թվականի
	թիվ 94
	քաղ. Նուր-Սուլթան



Մաքսային միության հանձնաժողովի 2009 թվականի նոյեմբերի 27-ի թիվ 130 որոշման մեջ քաղաքացիական ուղեւորատար ինքնաթիռների առանձին տեսակների մասով փոփոխություններ կատարելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 43-րդ եւ 45-րդ հոդվածներին, «Եվրասիական տնտեսական հանձնաժողովի մասին» հիմնադրույթի («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 1 հավելված) 16-րդ կետին եւ Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի թիվ 1 հավելվածի 7-րդ կետին համապատասխան՝ Եվրասիական տնտեսական հանձնաժողովի խորհուրդը որոշեց.
1.	Մաքսային միության հանձնաժողովի 2009 թվականի նոյեմբերի 27-ի «Եվրասիական տնտեսական միության միասնական մաքսասակագնային կարգավորման մասին» թիվ 130 որոշման 7-րդ կետում կատարել հետեւյալ փոփոխությունները՝
ա)	7.1.13 ենթակետը շարադրել հետեւյալ խմբագրությամբ՝
«7.1.13. ԵԱՏՄ ԱՏԳ ԱԱ 8802 40 003 5 եւ 8802 40 003 6 ծածկագրերով դասակարգվող քաղաքացիական ուղեւորատար ինքնաթիռներ, որոնք, մինչեւ 2031 թվականի դեկտեմբերի 31-ը ներառյալ, ներմուծվում են Եվրասիական տնտեսական միության մաքսային տարածք՝ այն անդամ պետության տարածքի սահմաններում դրանք օգտագործելու նպատակով, որտեղ իրականացվում է այդ ապրանքի ներմուծումը, ինչպես նաեւ անդամ պետությունների տարածքների միջեւ փոխադրումների համար եւ (կամ) միջազգային փոխադրումների համար.».
բ)	7.1.20 ենթակետը շարադրել հետեւյալ խմբագրությամբ՝
«7.1.20. Մինչեւ 2025 թվականի դեկտեմբերի 31-ը ներառյալ Եվրասիական տնտեսական միության մաքսային տարածք ներմուծվող, ԵԱՏՄ ԱՏԳ ԱԱ 8802 30 000 7 եւ 8802 40 001 6 ծածկագրերով դասակարգվող՝ օդանավերի թռիչքային պիտանիությունը պահպանելու համար պատասխանատու լիազորված մարմնի կողմից հավանության արժանացած՝ ուղեւորների տեղավորման սխեմայում (LOPA) նշված՝ ոչ ավելի, քան 90 մարդու համար ուղեւորատեղերով քաղաքացիական ուղեւորատար տուրբոպտուտակային ինքնաթիռներ.»:
2.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝

